God is getrou. Wanneer Hy eenkeer belowe het gaan Hy nie terug op sy beloftes nie. Wanneer Hy die teken van die doop eenkeer vir iemand gegee het, kan daardie persoon net altyd weer teruggaan na daardie teken om daarin bevestiging te kry dat God se beloftes vasstaan vir jou persoonlik. Ek hoef dus nie weer gedoop te word nie. Om my weer te laat doop is eintlik om God se eerste teken in twyfel te trek.
Is dit reg as die NG Kerk tydens 'n voorstel en aannemings seremonie 'n bad in die kerk inbring en 'n groot doop doen?
Ek sou aanraai dat jy ‘n persoonlike gesprek met jou predikant of iemand met die nodige kennis voer. Jou besluit om deel te wees van jou gemeente (GK) berus nie net op een daad nie, maar op jou oortuiging waar jy die Here die beste kan dien. Ek het hierbo baie kortliks die gereformeerde siening van die doop uiteengesit, daar kan egter nog baie meer bevestiging verkry word vir die oortuiging. Voor jy jou laat herdoop, praat asb met iemand wat jy kan vertrou en wat die kennis het.